Baby Lasagna

**Marko Purišić** (rođen 5. jula 1995), poznat kao **Baby Lasagna**, hrvatski je kantautor i muzički producent. Na Eurosongu 2024. predstavljo je Hrvatsku s pjesmom "Rim Tim Tagi Dim", te je osvojio drugo mjesto što je ujedno i najbolji hrvatski plasman.

## Rani život 
Marko Purišić rođen je 5. jula 1995. u Umagu. Ima mlađeg brata Martina, koji je također muzičar i nastupa kao član benda Mono Inc.

Potiče iz porodice u kojoj njegova majka i još nekoliko članova porodice rade kao učitelji. Purišić je rekao da bi najvjerovatnije i on postao učitelj da se umjesto toga nije odlučio za muzičku karijeru. Ipak, godinu dana je radio kao dječji asistent u osnovnoj školi do prestanka studija odnosa s javnošću na Univerzitetu VERN' u Zagrebu. Kao član benda učestvovao je na *Dori 2019.* sa pjesmom "In the Shadows". Osvojili su četvrtu poziciju sa ukupno 12 bodova. Nakon napuštanja benda nastavio je solo karijeru 2023. Purišić je 21. oktobra 2023. objavio svoj debitantski singl "IG Boy" pod pseudonimom Baby Lasagna preko izdavača Molly Studios. Dva mjeseca kasnije, u decembru 2023, objavljen je njegov drugi singl "Don't Hate Yourself, But Don't Love Yourself Too Much".
[mini|244x244piksel| Purišić nastupa sa [Manntra|Manntrom (2018)]]
Purišić je bio učesnik *Dore 2024*, hrvatskog izbora za Pjesmu Evrovizije 2024, sa pjesmom „Rim Tim Tagi Dim“; polufinale je prošao 23. februara 2024. i na kraju pobjedio u finalu 25. februara. Pjesma je debitovala na 24. poziciji HR Top 40 liste, što je ujedno i prva Purišićeva pjesma na top-listama u Hrvatskoj, a nakon trijumfa *na Dori*, dostigla je i prvo mjesto. Pjesma je također debitovala na *Billboardovoj* top-listi hrvatskih pjesmi, te najviše dosegla drugo mjesto. Purišić je 23. marta bio voditelj na 31. dodjeli Porina. Hrvatska radiotelevizija (HRT) napravila je televizijski dokumentarac o njegovom životu i pripremama za Pjesmu Evrovizije, koji je prikazan prije njegovog polufinalnog nastupa 7. maja.

## Ostali projekti 
Purišić je 2022. odigrao značajnu ulogu u koautorstvu nekoliko pjesama za 12. studijski album *Ravenblack* benda Mono Inc. Album je dostigao na prvo mjesto top-liste u Nemačkoj, što predstavlja najveći uspjeh benda do tada. Pored toga, mnoge pjesme s albuma koje je napisao Purišić odabrane su da budu singlovi, uključujući "Princess of the Night", "Empire", "Heartbeat of the Dead", "Lieb mich" i "At the End of the Rainbow".

## Stvaralaštvo 
Purišić kao svoju muzičku inspiraciju navodi Rammstein, Electric Callboy i Tonči & Madre Badessu. Njegova muzika je opisana kao mješavina pop-punk, techno, metal i house muzike. Purišićev muzički stil stavlja fokus na autobiografska pripovijedanja, udubljivanja u njegova lična iskustva, dok se u isto vrijeme bavi i širim društvenim pitanjima, posebno onima koji se tiču njegove domovine. Primjeri toga se vide u pjesmi "Rim Tim Tagi Dim" koja prikazuje dirljivu priču o putovanju dječaka iz Hrvatske u potrazi za svjetlijom budućnošću u drugoj zemlji.

## Diskografija 
### Studijski albumi 
### Singlovi 
## Reference 
## Vanjski linkovi 
* 

Kategorija:Živi ljudi
Kategorija:Rođeni 1995.
Kategorija:Hrvatski pjevači
Kategorija:Biografije, Umag
Kategorija:Predstavnici na Eurosongu 2024.